**LANKSTINUKAS Nr. 8 - TESTAMENTAI IR PAVELDĖJIMAS**

|  |
| --- |
| **Testamentas - teisinis dokumentas, kuriame nurodote, kaip norėtumėte, kad jums mirus, būtų padalintas jūsų turtas (toliau vadinama „Turtas“).**  **Testamentą surašyti gali sveiką nuovoką turintis asmuo, sulaukęs 18 m. amžiaus.**  **Jei nesurašysite testamento (mirsite „nepalikęs testamento“), jūsų turtas bus padalintas pagal įstatymuose pateiktus nurodymus.**  **Netgi jei surašysite testamentą, jūsų sutuoktinis (-ė) turės savo „teisę į turtą“ - pusę turto, jei neturi vaikų, vieną trečdalį, jei turite.**  **Jūsų vaikai taip pat gali teikti ieškinį dėl jūsų turto, jei jiems nebuvo teikiamas reikiamas aprūpinimas.** |

Šiame lankstinuke terminas „sutuoktinis (-ė)“ reiškia susituokusius vyrą ir žmoną.

**Testamento surašymas**

**Kaip gali būti tikra(s), kad po mano mirties bus vykdomi mano norai?**

Jei surašėte galiojantį testamentą, užtikrinsite, kad remiantis tam tikrais apribojimais, jūsų turtas pereis testamente nurodytiems asmenims.

Žodis „turtas“ reiškia kito asmens turimą turtą mirties metu, pvz.: nekilnojamas ir kilnojamas turtas, nuosavybės teisės ir pinigai.

**Kas atsitinka, jei nesurašiau galiojančio testamento?**

Jei mirsite nesurašęs galiojančio testamento, jūsų turtas bus padalintas pagal įstatymuose pateiktus nurodymus.

**Ar testamento surašymui taikoma amžiaus riba?**

Privalote būti vyresnis nei aštuoniolikos metų amžiaus, kad galėtumėte sudaryti testamentą.

**Ar asmuo, sergantis protine negalia, pvz.: silpnaprotyste, gali surašyti testamentą?**

Privalote būti sveikos nuovokos, kad galėtumėte sudaryti galiojantį testamentą.

**Ar testamento surašymui taikomi kiti reikalavimai?**

Taip pat būtina laikytis atitinkamų formaliųjų reikalavimų, pvz.: testamento liudijimo reikalavimo. Kadangi testamentą sunku, jei kartais, neįmanoma pataisyti jo po mirties, jums primygtinai rekomenduojama pasikonsultuoti su advokatu, kad jis parengtų jūsų testamentą.

**Asmens atstovai**

**Kas atsakingas už testamento vykdymą mirusiojo vardu?**

* **Asmeniniai atstovai** vykdo testatmentą ar dalina asmens turtą, kuris mirė nesurašęs galiojančio testamento.
* Asmeniniai atstovai privalo gauti atstovavimo leidimą, prieš tvarkant turtinius reikalus.
* Jei yra surašytas testamentas, būtina gauti **oficialaus testamento patvirtinimą**.
* Jei nėra surašyto testamento, būtina gauti **Turto administravimo raštus**.

**Asmeninis atstovas** - yra asmuo, atsakingas už mirusiojo reikalų tvarkymą.

Jei yra testamentas, asmeninis atstovas paskiriamas testamentu nurodytu vykdytoju. Jei testamentasd nesurašytas, asmeninsi atstovas imsis atsakomybės, nes jis ar ji yra mirusiojo (-iosios) sutuoktinis (-ė) ar vienas iš artimųjų. Asmeninis atstovas, kuris nėras paskirtas testamentu, vadinamas administratoriumi.

**Oficialaus testamento patvirtinimas** - priimtas testatmentas ir Vykdytojas ar advokatas, veikiantis Vykdytojo vardu, kreipiasi į Paveldėjimo ir globos reikalų skyrių dėl oficialaus testamento tvirtinimo. Tai leis mirusiojo turtą (kapitalą) paskirstyti pagal jo(s) testamentą.

**Sutuoktinių / civilinių partnerių teisės**

**Ar susituokęs asmuo ar civilinis partneris turi teisę į savo sutuoktinio (-ės) / civilinio partnerio turto dalį?**

Apskritai, asmuo turi teisę į jo(s) mirusio(s) sutuoktinio (-ės) / civilinio (-ės) partnerio (-ės) turto dalį.

**Ar sutuoktinis (-ė) / civilinė(s) partneris (-ė) turi teises, kai yra galiojantis testamentas?**

Kai asmuo miršta esant galiojančiam testamentui, jo(s) sutuoktinis (-ė) / civilinis (-ė) partneris (-ė) turi teisę:-

* į pusę turto, jei nėra vaikų; ar
* į vieną trečdalį turto, jei yra vaikai.

Sutuoktinis (-ė) / civilinis partneris gali pasirinkti pasinaudoti savo teise ar dalimi, kaip nurodyta testamente.

* asmens atstovas gali pranešti sutuoktiniui (-ei) apie šią teisę; bei
* Šis sprendimas turi būti pateiktas per šešis mėnesius nuo asmens atstovų pranešimo sutuoktiniui (-ei) apie šią teisę;
* arba per vienerius metus po oficialaus testamento patvirtinimo, remiantis vėlesniu terminu.

**Ar sutuoktinis (-ė) / civilinis (-ė) partneris (-ė) turi teises, kai NĖRA galiojančio testamento?**

Kai asmuo miršta be galiojančio testamento, jo(s) sutuoktinis (-ė) / civilinis (-ė) partneris (-ė) turi teisę:-

* į visą turtą, jei nėra vaikų; ar
* į du trečdalius turto, jei yra vaikai.

**Vaikų teisės**

**Ar vaikas turi teises į savo tėvų testamentą?**

* Apskritai, vaikas **neturi** automatinės teisės į savo tėvų turto dalį, kai tėvai miršta, palikę galiojantį testamentą.
* Tačiau teismas gali priteisti vaikui jo tėvų turto dalį, jei nustato, kad jo(s) vienas iš tėvų „*neatliko moralinės pareigos užtikrinti reikiamo vaiko aprūpinimo pagal gaunamas lėšas*“. Toks prašymas turi būti pateiktas Aukštajam teismui per **šešis mėnesius** nuo oficialaus testamento patvirtinimo datos.
* Vaikas, pateikiantis tokį prašymą, turi būti ne jaunesnis nei aštuoniolikos metų amžiaus ar finansiškai priklausomas nuo savo vieno iš tėvų.

**Ar įvaikinti vaikai ar nesusituokusių tėvų vaikai turi teisės į savo tėvų turto dalį?**

Įsivaikinti vaikai ir nesusituokusių tėvų vaikai turi **tas pačias vaikų teises**, kaip susituokusios poros vaikai.

**Šeimos namai ir paveldėjimas**

**Kas paveldės šeimos namus?**

Kai šeimos namai priklauso sutuoktiniams / civiliniams partneriams, kaip bendriems nuomininkams, išlikęs gyvas sutuoktinis (-ė) / civilinis (-ė) partneris (-ė) automatiškai tampa vieninteliu (-e) turto savininku (-e). Priešingu atveju, išlikęs gyvas sutuoktinis (-ė) gali reikalauti, kad šeimos namas būtų perduotas jam / jai kaip jo(s) teisinio turto dalis.

Prašome peržiūrėti pastabą apie sutuoktinių / civilinių partnerių teises.

**Paveldėjimo teises įtakojantys veiksniai**

Galime išskirti daugelį veiksnių, kurie įtakoja paveldėjimo teises:-

**santuoka -** santuoka atšaukia testamentą, jei jis buvo surašytas turint omenyje santuoką.

**gyvenimo skyrium sutartis -** sutuoktiniai gali susitarti nutraukti savo teisę į vienas kito turto dalį;

**teismo nutartis dėl gyvenimo skyrium:-**

* kai priimama nutartis dėl gyvenimo skyrium sutarties, teismas gali priimti nutartį, kuriame nurodytos sutuoktinių teisė pavedėti vienas kito turtą.
* Teismas privalo įsitikinti, kad sutuoktiniui (-ei) buvo teikiamas reikiamas aprūpinimas, prieš nurodant jo(s) teises.
* Tačiau, jei teismas nuspręstų kitaip, vis dar galioja tam tikros aplinkybės, kai asmuo gali kreiptis į teismą dėl kito(s) sutuoktinio (-ės) turto pasidalijimo. Tokie prašymai turi būti pateikti per šešis mėnesius nuo oficialaus testamento patvirtinimo nutarties ar to turto administravimo raštų;

**skyrybos** - išsiskyręs asmuo nėra sutuoktinis (-ė) ir neturi teisės į buvusio sutuoktinio turto dalį. Tačiau, jei teismas nuspręstų kitaip, vis dar galioja tam tikros aplinkybės, kuriomis asmuo gali kreiptis į dėl buvusio(s) sutuoktinio (-ės) turto pasidalijimo. Toks prašymas turi būti pateikti per šešis mėnesius nuo oficialaus testamento patvirtinimo nutarties ar to turto administravimo raštų; Asmuo, kurie susituokia pakartotinai po skyrybų, negali teikti tokio prašymo; ir

**palikimas -** asmuo, palikęs savo sutuoktinį (-ę) dvejus ar daugiau metų prieš savo sutuoktinio (-ės) mirtį, gali neturėti teisės į savo mirusio(s) sutuoktinio (-ės) turto dalį.

**Baudžiamieji teisės pažeidimai** – asmuo, atlikęs rimtą baudžiamąjį teisės pažeidimą mirusiojo atžvilgiu, praranda teisę į turto dalį ar teisę teikti prašymą dėl reikiamo aprūpinimo, naudojantis turtu.

**Civilinės partnerystės nutraukimas -** asmuo, kurio civilinė partnerystė buvo nutraukta, nėra civilinis (-ė) partneris (-ė) ir neturi teisės į buvusio(-s) civilinio (-ės) partnerio (-ės) turto dalį.

**Turto paveldėjimo mokesčio mokėjimas**

**Jei gaunu naudos iš testamento, ar turiu mokėti mokesčius?**

Asmuo, gavęs (-usi) naudos iš mirusiojo asmens turto, gali būti įpareigotas mokėti **Kapitalo įsigijimo mokestį (KIT).**

* Mokėtino mokesčio suma priklauso nuo mirusiojo ir naudą gaunančio asmens ryšių ir paveldėto turto vertės.
* Išskiriamos tam tikros atleidimo nuo mokesčio mokėjimo reikalavimo išimtys, pvz.: šiuo metu mokestis nemokamas paveldint sutuoktinio (-ės) ar buvusio (-s) sutuoktinio (-ės) turtą.
* Nustatytą mokestį reikia sumokėti per nurodytą terminą.
* Likęs (-usi) gyva(s) sutuoktinis (-ė) gali pasinaudoti mokesčių lengvatomis ar atleidimais nuo mokesčio mokėjimo.
  + - Lengvatų ir atleidimų kategorijos ir suma gali keistis.
    - Daugiau informacijos gali suteikti Mokesčių inspekcijos pareigūnai.

Buveinė: „Legal Aid Board“ (Teisinės pagalbos valdyba), Quay Street, Cahirciveen, Co. Kerry, V23 RD36.

Tel.: (066) 947 1000

Faks.: (066) 947 1035

Vietinis tel. Nr.: 1890 615 2000

Tinklapis: [www.legalaidboard.ie](http://www.legalaidboard.ie)